Rīgā

Datums skatāms laika zīmogā Nr.41-19328

|  |  |  |  |
| --- | --- | --- | --- |
| Uz | 26.08.2021. | Nr. | VSS-736 (prot.Nr.28, 26.§) |

**Satiksmes ministrijai**

*Par precizētā likumprojekta "Par Kopējās aviācijas telpas nolīgumu starp Eiropas Savienību un tās dalībvalstīm, no vienas puses, un Armēnijas Republiku, no otras puses" saskaņošanu*

Ārlietu ministrija ir izskatījusi Satiksmes ministrijas precizēto likumprojektu "Par Kopējās aviācijas telpas nolīgumu starp Eiropas Savienību un tās dalībvalstīm, no vienas puses, un Armēnijas Republiku, no otras puses" (turpmāk – Nolīgums), ar to saistītos dokumentus un atbalsta to tālāku virzību bez iebildumiem, vienlaikus izsakot šādus priekšlikumus.

1. Saskaņā ar Nolīguma preambulas otrajā ievilkumā norādīto un atbilstoši Ministru kabineta instrukcijas Nr.19 “Tiesību akta projekta sākotnējās ietekmes izvērtēšanas kārtība” 55. un 56.punktam nepieciešams papildināt likumprojekta sākotnējās ietekmes novērtējuma ziņojuma (anotācijas) V sadaļas 1.punktu un 1.tabulu, norādot, ka šī Nolīguma noslēgšana atbilst sadarbības ietvaram, kas noteikts 2017. gada 24. novembrī Briselē parakstītā Visaptverošā un pastiprinātā partnerības nolīguma starp Eiropas Savienību un Eiropas Atomenerģijas kopienu, un to dalībvalstīm, no vienas puses, un Armēnijas Republiku, no otras puses, 39.pantā.
2. Atbilstoši Ministru kabineta instrukcijas Nr.19 “Tiesību akta projekta sākotnējās ietekmes izvērtēšanas kārtība” 57. un 58.punktam nepieciešams papildināt anotācijas V sadaļas 2.punktu un anotācijas 2.tabulu, norādot saistības, kuras tiek izpildītas saskaņā ar 1944.gada 7.decembra Konvenciju par starptautisko civilo aviāciju un attiecīgajiem Starptautiskās Civilās aviācijas organizācijas (ICAO) instrumentiem un 2015.gada 12.decembra Parīzes nolīgumam.
3. Aicinām precizēt anotācijas 2.tabulas B aili, aizstājot pilno Nolīguma nosaukumu ar iepriekš lietoto saīsināto nosaukumu, ievērojot konsekventu valodas lietojumu.
4. Saskaņā ar Nolīguma 26.panta 1.punktu paredzētās pagaidu piemērošanas laikā Armēnijas un ES dalībvalstu starpā pastāvošos divpusējos nolīgumus un vienošanās, kas ir spēkā šā Nolīguma parakstīšanas dienā, izbeidz, izņemot Nolīguma 26.panta 2.punktā paredzētajā apmērā. Līdz ar to, atkārtoti aicinām izvērtēt pašreiz spēkā esošā nolīguma piemērošanu pēc jaunā Nolīguma stāšanās spēkā.

|  |  |
| --- | --- |
| Valsts sekretāra p.i.Valsts sekretāra vietnieks – administratīvais direktors | Atis Lots |

A.Plivna, 67016421

Anete.Plivna@mfa.gov.lv

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU